text: Der er rotter i søen
  23 oktober 2010 kl. 10.10
  Flere anmeldelser om rotter i Lergravssøen i Esbjerg tyder på, at der lige nu er indtil flere rotter i Søen. De er set svømme side om side med ænderne.
  Rotterne er normalt meget sky, men de seneste observationer af flere rotter ved dagslys, tyder på at der er mange af dem i lergravssøen.
  Rottebekæmperne i Esbjerg Kommune er næsten dagligt ude for at bekæmpe dem, men det er altså ikke lykkedes at komme dem til livs endnu.
  